**D ô v o d o v á s p r á v a**

1. **Všeobecná časť**

Návrh zákona, ktorým sa mení a dopĺňa Zákonník práce č. 311/2001 Z. z. v znení neskorších predpisov predkladajú na rokovanie Národnej rady Slovenskej republiky poslanci Národnej rady Slovenskej republiky Andrea TURČANOVÁ, Milan MAJERSKÝ a Martin ŠMILŇÁK.

Cieľom návrhu zákona je znížiť značný dlh, ktorý Slovenská republika nepochybne má voči matkám za ich neoceniteľný prínos nielen pre vlastné rodiny, ale aj pre pracovný trh, zamestnávateľov a budúcnosť spoločnosti. Každý zamestnávateľ, ktorý si vie vážiť matky a systematicky ich podporovať, buduje nielen lojalitu a stabilitu vo svojom podniku, ale zároveň prispieva k dlhodobej udržateľnosti pracovnej sily.

Slovensko má značný dlh voči matkám školopovinných detí a detí v predškolskom veku, ktoré okrem náročného poslania materstva súčasne pracujú, odvádzajú dane a podieľajú sa na rozvoji ekonomiky a spoločnosti ako celku. Investícia zamestnávateľov do týchto žien je investíciou do sociálne zodpovedného podnikania a do budúcej generácie, ktorú tieto matky vychovávajú.

Sme presvedčení, že matky školopovinných detí, ktoré roky obetavo spájajú výchovu dieťaťa s pracovnými povinnosťami, si zaslúžia zo strany zamestnávateľov konkrétne a systémové ocenenie v podobe jedného dňa dovolenky naviac každý mesiac, teda spolu 12 platených dní ročne.

Je to logický a praktický krok, pretože je všeobecne známe, že tieto mamy čelia špecifickým výzvam spojeným so starostlivosťou o dieťa, organizáciou rodinného života a zároveň plnením pracovných úloh. Takýto benefit umožní matkám získať čas na nevyhnutné rodinné či osobné záležitosti, ktoré v bežnom pracovnom tempe nemožno efektívne zvládať. Zároveň ide o opatrenie, ktoré zvyšuje ich pracovnú spokojnosť, motiváciu a dlhodobú zamestnateľnosť, čo je v konečnom dôsledku prínosom aj pre samotných zamestnávateľov.

Návrh zákona predpokladá negatívny vplyv na podnikateľské prostredie. Návrh zákona nepredpokladá žiaden vplyv na rozpočet verejnej správy, na životné prostredie a informatizáciu a na služby verejnej správy pre občana. Zákon predpokladá výrazne pozitívne sociálne vplyvy a vplyvy na manželstvo, rodičovstvo a rodinu.

Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

1. **Osobitná časť**

**K Čl. I**

Navrhuje sa pridanie jedného dňa dovolenky mesačne pre všetky pracujúce matky, ktoré sa trvale starajú o dieťa resp. deti vo veku od troch do 15 rokov.

.

**Doložka zlučiteľnosti**

**právneho predpisu s právom Európskej únie**

1. **Predkladatelia právneho predpisu:** Andrea TURČANOVÁ, Milan MAJERSKÝ a Martin ŠMILŇÁK.

**2. Názov návrhu právneho predpisu:** Návrh zákona, ktorým sa mení a dopĺňa Zákonník práce č. 311/2001 Z. z. v znení neskorších predpisov

**3. Problematika návrhu právneho predpisu:**

1. nie je upravená v práve Európskej únie

b) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

bezpredmetné

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti - úplný

**Doložka vybraných vplyvov**

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **Základné údaje** | | | | | | | |
| **Názov návrhu zákona** | | | | | | | |
| Návrh zákona, ktorým sa mení a dopĺňa Zákonník práce č. 311/2001 Z. z. v znení neskorších predpisov | | | | | | | |
| **Navrhovateľ** | | | | | | | |
| poslanci Národnej rady Slovenskej republiky Andrea TURČANOVÁ, Milan MAJERSKÝ a Martin ŠMILŇÁK. | | | | | | | |
|  | | | | | | | |
| 1. **Definovanie problému** | | | | | | | |
| Matky, zamestnankyne, detí vo veku od troch do 15 rokov popri pracovných povinnostiach často čelia problému nízkeho počtu dní dovolenky počas kalendárneho roka. | | | | | | | |
| 1. **Ciele a výsledný stav** | | | | | | | |
| Cieľom navrhovanej právnej úpravy je podpora materstva a príspevok k zlepšeniu demografickej situácie v Slovenskej republike. Cieľom je tiež osobitne podporiť matky školopovinných detí a detí v škôlkach, ktoré okrem plnenia úloh materstva pracujú a podieľajú sa na zveľaďovaní spoločnosti.  Pozitívom navrhovanej úpravy bude výrazné zvýšenie rovnováhy pracovného a rodinného života u matiek a vytvorenie ešte silnejšej prorodinnej kultúry a kultúry života na Slovensku. | | | | | | | |
| 1. **Dotknuté subjekty** | | | | | | | |
| Návrh zákona sa týka všetkých pracujúcich matiek detí vo veku od 3 do 15 rokov v Slovenskej republike. | | | | | | | |
| 1. **Alternatívne riešenia** | | | | | | | |
| Alternatívne riešenie by mohlo byť zavedenie navyše dní dovolenky len pre matky vychovávajúce najmenej tri deti.  Nulový variant by bolo ponechanie prehlbujúcej sa demografickej krízy a udržateľnosti dôchodkového systému v Slovenskej republike na mimo-legislatívne opatrenia, napr. posilnenie kultúry života a podpory rodiny inými formami než finančnými zo strany vlády a občianskej spoločnosti. | | | | | | | |
| 1. **Vykonávacie predpisy** | | | | | | | |
| Navrhovaná právna úprava nepredpokladá prijatie alebo zmenu už existujúcich vykonávacích predpisov. | | | | | | | |
| 1. **Transpozícia práva EÚ** | | | | | | | |
| Neaplikuje sa v tomto prípade. | | | | | | | |
|  | | | | | | | |
| 1. **Preskúmanie účelnosti** | | | | | | | |
| Navrhujeme preskúmanie účinnosti a účelnosti a zároveň vyhodnotenie vplyvov tejto právnej úpravy po troch rokoch od jej prijatia.  Ako kritérium navrhujeme prieskum názorov matiek na výchovu detí a súlad rodinného a pracovného života po zavedení týchto opatrení. | | | | | | | |
| 1. **Vybrané vplyvy materiálu** | | | | | | | |
| **Vplyvy na rozpočet verejnej správy** |  | **Pozitívne** |  | | **Žiadne** |  | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | Áno |  | | Nie |  | Čiastočne |
| **v tom vplyvy na rozpočty obcí a vyšších územných celkov** |  | **Pozitívne** |  | | **Žiadne** |  | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | Áno |  | | Nie |  | Čiastočne |
| **Vplyvy na podnikateľské prostredie** |  | **Pozitívne** |  | | **Žiadne** |  | **Negatívne** |
| predpokladané vyčíslenie: |  |  | |  |  |  |  |
| **Sociálne vplyvy** |  | **Pozitívne** |  | | **Žiadne** |  | **Negatívne** |
| **Vplyvy na životné prostredie** |  | **Pozitívne** |  | | **Žiadne** |  | **Negatívne** |
| **Vplyvy na informatizáciu spoločnosti** |  | **Pozitívne** |  | | **Žiadne** |  | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana** |  |  |  | |  |  |  |
|  |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo, rodinu a deti** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| Nepredpokladáme dopad na rozpočet verejnej správy. Predpokladáme dopad na náklady zamestnávateľov vo výške 130 mil. eur ročne. Dopad na daňové alebo odvodové náklady neuvažujeme, predpokladáme, že zníženie daňovej povinnosti zamestnávateľov bude porovnateľné so zvýšenými odvodmi z dodatočnej náhrady miezd resp. platov. |
| 1. **Kontakt na spracovateľa/súčinnosť** |
| Navrhovateľ spracoval návrh zákona v súčinnosti s odbornými tímami Kresťanskodemokratického hnutia. |
| 1. **Stanovisko gestorov** |
| *Stanovisko Ministerstva financií SR* **vyžiadané  priložené**  *Stanovisko Ministerstva hospodárstva SR*  **vyžiadané  priložené** |